
Ministru kabineta rīkojums Nr. 526
Rīgā 2023. gada 15. augustā (prot. Nr. 40 35. §)
Par vienreizējas ārkārtējas kompensācijas piešķiršanu
· 1. Finanšu ministrijai no valsts budžeta programmas 02.00.00 "Līdzekļi neparedzētiem gadījumiem" piešķirt Tieslietu ministrijai 150 000  euro, lai izmaksātu vienreizēju ārkārtēju kompensāciju 2023. gada 16. aprīlī Jēkabpilī bojā gājušās sievietes diviem nepilngadīgajiem bērniem un mātei 50 000 euro apmērā katram.
· 2. Izmaksāto kompensāciju neaplikt ar iedzīvotāju ienākuma nodokli, pamatojoties uz  likuma "Par iedzīvotāju ienākuma nodokli" 9.  panta pirmās daļas 16. punktu.
· 3. Tieslietu ministrijai normatīvajos aktos noteiktajā kārtībā sagatavot un iesniegt Finanšu ministrijā pieprasījumu par šā rīkojuma 1. punktā minēto līdzekļu piešķiršanu no valsts budžeta programmas 02.00.00 "Līdzekļi neparedzētiem gadījumiem".

